હૅન્કર્ચીફ હેમલાઇન એટલે જેમાં નીચે મોટા ત્રિકોણ બને. જ્યારે કોઈ પણ રૂમાલને વચ્ચેથી પકડવામાં આવે ત્યારે જે લુક આવે એને હૅન્કર્ચીફ હેમલાઇન કહેવાય. આ પૅટર્ન ખાસ કરીને લાંબીપાતળી યુવતીઓએ જ પહેરવી. મોટે ભાગે આવા ડ્રેસ બનાવવા માટે યોક આપવામાં આવે છે. જો ભરાવદાર યુવતી આને પહેરે તો યોકના હિસાબે ચેસ્ટ તો હેવી લાગશે જ, પરંતુ હૅન્કર્ચીફ પૅટર્નને લીધે ઘેરાવો પણ વધારે લાગશે. જો ભરાવદાર યુવતીને આવો ડ્રેસ પહેરવો હોય તો યોક ન કરાવવો અને હૅન્કર્ચીફ પૅટર્ન ગોઠણથી નીચે જાય એવો બનાવડાવવો. આવા ડ્રેસ સાથે ટાઇ અપ્સ ચંપલ વધારે સારાં લાગશે.